# Bossa de medicina

Anomenada en anglès “medicine bag”, una bossa de medicina era una bossa amb suposades propietats espirituals que portaven els natius nord-americans. La denominació en llengües indígenes s'hauria de traduir per bossa misteri o bossa de misteri.
En relació amb els indis nord-americans, la paraula "medicina", component de l'expressió, no significa curació, sinó el "poder misteriós i transcendent darrere de tots els fenòmens visibles".

## Descripció

Les bosses de medicina eren generalment petites, tot i que podien tenir dimensions més grans algunes vegades. Estaven fetes de pells adobades d’animals salvatges. I solien estar decorades. A vegades eren de tela. Les més petites podien dur-se penjades al coll (com una mena d’escapulari). Les més grans, en forma de sarró, disposaven d’una bandolera.
En la majoria dels casos, només el propi usuari era conscient del contingut. Per a moltes tribus, la bossa de medicaments es considerava la possessió més sagrada d'una persona i es perdia la sort si la perdia.

## Contingut

Les propietats espirituals o màgiques residien en els continguts de les bosses. Cada bossa guardava objectes diversos recollits pel propietari al llarg de la seva vida, des de l’adolescència.
En la tradició inca d'Amèrica del Sud, hi ha una bossa de medicina xamànica anomenada mesa.

## Aspectes legals

En algunes lleis dels Estats Units d'Amèrica, referides a la llibertat religiosa dels natius americans, es fa referència a les bosses de medicina.

## Bossa del guerrer i bossa del xaman

Mentre que la bossa de medicina d'un guerrer (en el sentit de talismà) no s'obria gairebé mai, la bossa de medicina d'un xaman era més aviat un gran sarró on es guardaven els objectes sagrats necessaris per als seus rituals. Aquests podien canviar amb el temps, per exemple si el xaman cedia simbòlicament part del seu poder a un altre a través d'un objecte, o si una experiència mística propiciava la recollida d'un nou objecte.

## Referències

* ↑ Hilton, A. Anthropology and mysticism in the making of initiation: A history of discourse and ideas for today. Wageningen Academic Publishers, 2019, p. 85. ISBN 978-90-8686-896-4.
* ↑ Norbert Kohnen: Stichwort: Medizinmann. In: Enzyklopädie Medizingeschichte. Werner E. Gerabek, Bernhard D. Haarge, Gundolf Keil u. Wolfgang Wegner (Hrsg.), Walter de Gruyter, Berlin 2005, ISBN 3-11-015714-4. S. 956
* ↑ Royot, D. Les indiens d'Amérique du nord (en francès). Armand Colin, 2007, p. 108. ISBN 978-2-200-26014-9.
* ↑ Claassen, C. Beliefs and Rituals in Archaic Eastern North America: An Interpretive Guide. University of Alabama Press, 2015, p. 237. ISBN 978-0-8173-1854-3.
* ↑ «Medicine Bags or Bundles – Legends of America», 30-12-2019.
* ↑ MacLean, J. The Indians: Their Manners and Customs. Methodist Mission Rooms, 1889, p. 99.
* ↑ «Native American Medicine Bag», 03-05-2018.
* ↑ Parkman, F.; de Vaudreuil Clermont-Tonnerre, M. Les pionniers français dans l'Amerique du Nord--Floride--Canada-- (en francès). Didier et Cie., 1874, p. 58.
* ↑ Catlin, G. Life Amongst the Indians: A Book for Youth. Sampson Low, Son, & Company, 1861, p. 86.
* ↑ Calverley, R. Crystal Yoga I: The Crystal Mesa. Lotus Press, 2007, p. 92. ISBN 978-0-940985-92-6.
* ↑ Proposed Amendments to the American Indian Religious Freedom Act: Hearing Before the Select Committee on Indian Affairs, United States Senate, One Hundred Third Congress, First Session, Oversight Hearing on the Need for Amendments to the Religious Freedom Act, February 8, 1993, Scottsdale, AZ.. U.S. Government Printing Office, 1993, p. 278. ISBN 978-0-16-040872-4.
* ↑ «Medicine Bag ***», 20-11-2012.

## Bibliografia

* Hazzard-Donald, K. Mojo Workin': The Old African American Hoodoo System. University of Illinois Press, 2012. ISBN 978-0-252-09446-0.
* Bradley, J.; Coen, C.D.. Magic's in the Bag: Creating Spellbinding Gris Gris Bags and Sachets. Happy Gris Gris Publishing, 2018.
* Pennick, N. The Ancestral Power of Amulets, Talismans, and Mascots: Folk Magic in Witchcraft and Religion. Inner Traditions/Bear, 2021. ISBN 978-1-64411-221-2.